Induessavin brigonaz di frustagn i oms, cjamese pesande, vierte sul
pet, manies ravoiades fin sôre il comedon, e a lassàvin viodi braz colôr dal ram par
tant soreli cjapât, un cjapelat sul cjâf fazolet ros torn il cuel, scarpons cu las
brucjes in tai pîs. Las femines cu la cotule ravoiade, un grimalàt devant, picjât in ta
coree il codâr.Se chel mistîr al ere pesant pai oms, ben plui
sfadious al ere pas femines. Chel chal sci intint, se andè incjamò
qualchidun cha lu veibi fat, a san che cheste a ere la plui grande fadie de vecje
agriculture.
A erin simpri di bon umôr, no mancjave la batude spiritose e tant ridi
fra lôr. Tolevin il pas un daûr lâti e lu cedevin man man che il prin al rivave
sul spiûl dal prât. Ogni tant al sci fermave, al sci drezzave, al tirave su la falz da
ierbe, cun tuna man al tignive salde la lame lusìnt, cun chê âte dal bas in alt e
da lalt in bas cula còut la rifilave par tornâle a trai ta ierbe che trimant a
pleave il cjâf e a colave. Oh Diu! Cemût chi scolti incjamò chê musiche tant cjare ai
miei agn di frut! Musiche che à simpri mantignude salde la pascion di ripetile cun amôr
in vite mê.
A sorêli alt a rivave la parone dal prât cun qualchi vôre. Tolève
fûr dal gei un vêri di vin, a lave su ta prêse fin dongje di lôr e spuargintlu a
diseve: "Toleit mo, bagnaisi la bocje, al sci sarà scjaldât cun chest
sorêli!". "Miei vin cjalt che âghe frescje!" A rispuindevin poiant par un
moment la falz e suantsci i sudôrs. Sci passavin il vêri lun lâti e a
bevevin a garganele butant il cjâf parceche a disèvin chal faseve plui prò!
Tornavin al lavôr cjalant su chê prêse cha sameave tocjâ il cîl, calcolant las
tantes ores che volèvin par rivâ insom. Al ere zà bas il sorêli quanche a vèvin
cjapât pal cuel la prese. Un setôr al misure 2.420 metros quadris e sci pò nome pensâ
tant cha sci scugnive butâ la falz prin di podeile cjapâ pal cuel.
Sci sentavin un moment par podei tirâ il flât, se andere
restât un flât di vin lu bevevin, batevin la falz par veile pronte in tal indoman e
tornâ a comenzâ la solfe.
Encje las vôres a erin rivades su in cime. Vevin gjavât di sot i
sterps e das ombrenes la ierbe, la vevin inargjalade pulît tal sorêli che al vares
pensât a secjâle par podeile meti in mede. Duç contenz a cjapavin la strade di cjase
che il sorêli al lave a mont.
Duç i lavôrs a riservin a chei che ju fasin vulintîr e cun animo
seren gjonde grande, ma soradut chei dal contadin. Il contadin, pur sfadiant cetant spes
duramenti e forsi encje cun pouc tornacont, al gjolt di una grande libertât, di una
serenitât di cundizion fisiche, di sodisfazions che nol conos chel chal lavore in
zitât. Gjondes serenes chestes e limpides come il cîl dal meis di luj.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn